Noch dera Tour hends üs denn in Hoian abglada und miar hen döt scho mim Gedanka gspielt zum nomol a Tüürli mit dena macha. Khum simmer im Hotel gsi hemmer denn das au entschieda. Nomol viar Täg richtig Norda. In Hoian hemmer mol z Städli agüggslet. Das isch öppa dia schönschti Stadt womer bis ez in Asia gseh hen. Und Schniider hets. Nit viel…u huara viel! Miar sind denn mol ina und hen a paar Schacha in Uftrag geh. Dr Eti a Azug und d Priska a Kleid und a  Jacka. Miar hen denn gseit, dass miar noch dr Tour das Züg kömmen go probiara. Mol luaga öb dia was taugen. Jo und so simmer am nögschta Tag uf d Tour Nr. 2 gstartet.